2016 kykNET Fiësta-benoemings bekend – Roekeloos
Gepubliseer deurRoekeloos	 15/12/2016 26/12/2016 Los kommentaar op 2016 kykNET Fiësta-benoemings bekend
“Die Fiëstas-paneel het in 2016 meer as honderd Afrikaanse debuutproduksies gesien,” sê Naudé van der Merwe, sameroeper van die Fiëstas-paneel. “Ons het belangrike insig gekry in wat vir kunstenaars en feeste belangrik is en ons kon elke fees se unieke karakter voel. Die spieël wat kunstenaars vir gehore ophou, reflekteer die tyd waarin ons leef en soms laat dit mens angstig, soms laat dit jou lag, huil, in verwondering staan, soms laat dit jou koud, maar meestal word jy geïnspireer.”
Een van die aanpassings wat die Fiëstas-paneel in samewerking met die organiseerders gemaak het, was om die musiek-kategorieë uit te brei.
“In die musiek-kategorieë was daar so ‘n groot verskeidenheid dat ons besluit het om die kategorieë aan te pas en ‘n wyer net te gooi om sodoende meer erkenning te gee,” sê Van der Merwe. “Daar is nou een kategorie vir grootskaalse produksies, een vir meer intieme musiekvertonings en een vir musiekvertonings wat ‘n duidelike narratief volg.”
Die kategorie vir Beste Opkomende Kunstenaar is ook vanjaar terug met vier talentvolle jongelinge wat vir die toekenning in aanmerking kom. Daar is dus, ingesluit die toekennings vir die gunsteling fees en die Blou Stoel-toekenning, vanjaar ‘n totaal van sewentien Fiësta-toekennings op die spel.
Die kykNET Fiësta-toekenningsgeleentheid vind op Donderdag 23 Februarie 2017 in die Kunstekaap-teaterkompleks in Kaapstad plaas en word regstreeks op kykNET (kanaal 144 op DStv) uitgesaai.
Vier jong regisseurs, Nico Scheepers, Amy Jephta, Wolf Britz en Steven van Wyk, is ook by die toekenningsaand betrek. Hulle sal elkeen verantwoordelik wees vir die vier vermaak-segmente van die aand wat die opening en finale insluit. Die uitvoerende regisseur van die toekenningsaand is Ian von Memerty en die musiekregisseur is Janine Neethling. Die TV-regisseur vir die regstreekse uitsending is Rudi Botha.
Hiermee die benoemdes in die onderskeie kategorieë:
Grethe Nöthling, Mathildie Wium en Stephanus Muller – Nagmusiek (Klein Karoo Klassique)
Die toekennings vir die gewildste fees asook die Blou Stoel-toekenning word by die toekenningsaand bekend gemaak. Feesgangers het onlangs klaar gestem vir hul gewildste fees en die benoemings is Aardklop Nasionale Kunstefees, Innibos Kunstefees, Vrystaat Kunstefees en die Oppiwater Kunmstefees.
‘n Tweede stemproses deur feesgangers sal dan die gewildste fees in die land bepaal. Feesgangers kan tot 13 Januarie stem vir die fees van hul keuse by www.kyknetfiestas.co.za
Gepubliseer deurRoekeloos 15/12/2016 26/12/2016 Gepubliseer inTeaterSleutelwoorde: Albert Pretorius, Albie van Schalkwyk, Alex Hamilton, Amanda Botha, Amanda Strydom, Amy Jephta, Anthea Thompson, Antoinette Kellerman, Birrie le Roux, Bridget Rennie-Salonen, Chris van Niekerk, Cintaine Schutte, Dana Snyman, David Viviers, Dawid Minnaar, Dean-John Smith, Elsabé Richter, Erik Dippenaar, Faith Kinnair, Francois du Toit, Francois Toerien, Frank Opperman, Grethe Nöthling, Grethe van der Merwe, Hannalie Taute, Ian Von Memerty, Ilse Klink, Jaco Bouwer, Janine Neethling, John Kani, Jose Dias, Karli Heine, Kosie Smith, Lien Botha, Lynelle Kenned, Marthinus Basson, Mathildie Wium, Mathys Roets, Nico Scheepers, Nicola Hanekom, Nicole Holm, Richard September, Rocco Pool, Rudi Botha, Sandra Prinsloo, Stefan Erasmus, Stefan Temmingh, Stephanus Muller, Steven van Wyk, Tarryn Wyngaard, Tobie Cronjé, Vashti Prins, Wessel Pretorius, Wolf Britz
Kort grappe vir die dag